OzLabs/hebrew-wiki-articles huggingface dataset:
חליפת ג'י

חליפת ג'י מודרנית המולבשת על הגפיים על הרגליים והאגן בלבד. החליפה מתנפחת בעת תמרונים ולוחצת את הדם כלפי החזה והראש.
חליפת ג'י (באנגלית: g-suit. ידועה גם בעגה העברית כחליפת לחץ) היא חליפה שלובשים טייסי קרב כדי להתמודד עם כוחות ג'י הנוצרים במהלך תמרונים חדים. החליפה יוצרת לחץ ברגליים ובכך היא מסייעת לטייס בשמירת זרימת דם סדירה למוח, ועל ידי כך להתמודד עם תופעות של אובדן ראייה ואף אובדן הכרה כתוצאה מכוחות הג'י (g-LOC).

== היסטוריה ==
עדויות לאובדן הכרה עקב כוחות ג'י תועדו עוד בשנת 1917, אך לא זוהה להן המקור ולכן אלה נפלו בקטגוריה הכללית של אובדן הכרה. לאחר מחקר מעמיק התגלה שבעת ישיבה במטוס הדם בגוף נמשך לכיוון אליו פועל כוח הג'י, כאשר הכוח חיובי הדם שואף לרדת לרגליים, כאשר הכוח שלילי הדם שואף לעלות לראש. בעוד המקרה האחרון טומן בחובו סיכונים לא מבוטלים המקרה הראשון הוא הנפוץ יותר במהלך תמרונים והוא הגורם העיקרי לאובדן הכרה. כאשר הכוח חיובי ולחץ הדם בראש יורד, אתו יורדת כמות החמצן במוח, מה שמשפיע ישירות על התפקוד של הטייס. בהתחלה הראייה נהיית מטושטשת, אחרי זה הראייה נהיית מצומצמת (ראיית מנהרה) ואז הראייה אובדת לגמרי כאשר לאחריה האדם מאבד את ההכרה. הסיכון במצב זה של התעלפות הוא שכאשר ההתעלפות מתרחשת, אפילו אם האדם חוזר במהרה יחסית להכרה עדיין יש זמן בו הוא חסר התמצאות.

בשנת 1941 יוצרו חליפות הג'י הראשונות לשימוש טייסי ההוריקן והספיטפייר, חליפות אלה כללו נאדים מלאים במים שלא ניתנים לדחיסה, וכאשר הם נדחפו כלפי הרגליים בג'י חיובי, הם בעצם "ניפחו" את הנאדים התחתונים בחליפה ולחצו על הרגליים. טייסי חיל האוויר האמריקאי שבחנו דגם מתקדם יותר של חליפה זאת במהלך שנת 1944 פסלו אותה מחמת חוסר נוחות והעדיפו את החליפות שהשתמשו בלחץ אוויר שפותחו באותה תקופה. חליפות לחץ אלה השתמשו בלחץ אוויר ממערכות המנוע ובשסתום רגיש לג'י בשביל לנפח נאדים באגן וברגליים של הטייס.

במלחמת קוריאה טייסי כוחות האו"ם התמודדו מול טייסים רוסים וסינים על עליונות אווירית מעל "סמטת המיגים". טייסי F-86 נהנו מיתרון על יריביהם בקרבות אוויר שכן הם השתמשו בחליפות ג'י שעזרו להם להתמודד עם ההשפעות הפיזיולוגיות של הג'י על גופם, בעוד הטייסים הרוסים והסינים שטסו במטוסי מיג-15 לא השתמשו בחליפות כאלו כלל. כתוצאה מכך טייסי הקרב של כוחות האו"ם יכלו לטוס בתמרונים חדים יותר ולאורך זמן ממושך יותר מבלי להתעלף בתנאים שיריביהם לא יכלו לעמוד בהם.

מאז מלחמה זאת חליפות הג'י הפכו לציוד סטנדרטי של טייסי קרב.

== ראו גם ==
* חליפת חלל

== קישורים חיצוניים ==

קטגוריה:תעופה צבאית
קטגוריה:טכנולוגיה צבאית: תעופה
דיכמפטודוניים

230px
דיכמפטודוניים (שם מדעי: Dicamptodontidae) היא משפחה של בעלי זנב בעלת סוג יחיד דיכמפטודון (Dicamptodon) ובו 4 מינים. בעבר הם השתייכו למשפחת סלמנדרות החפרפרת (Ambystomatidae) וכמותם חיים באזורים הממוזגים והלחים של ארצות הברית, בעיקר בסמוך לאוקיינוס השקט. כמו כן הם מצויים בקולומביה הבריטית.

יצורים קטנים אלה בעלי ראש גדול ולסתות גדולות ומעוגלות ומאוד מזכירים את סלמנדרות החפרפרת. הם גדולים ביותר ומגיעים עד ל-30 ס"מ. 

חלק מהמינים הם יצורים שוכני יבשה וחלקם שוכני מים בעלי זימים. הם בעלי יכולת ייחודית לדו-חיים - יכולת לנבוח בחוזקה כאשר הם נבהלים.

==מיון==
*משפחת דיכמפטודוניים (Dicamptodontidae)
**סוג דיכמפטודון (Dicamptodon)
***מין Dicamptodon aterrimus
***מין Dicamptodon copei 
***מין Dicamptodon ensatus
***מין Dicamptodon tenebrosus

==קישורים חיצוניים==

קטגוריה:בעלי זנב
MSDOS.SYS

MSDOS.SYS הוא קובץ מערכת חיוני במערכות ההפעלה MS-DOS ו־Windows 9x. 
==פרטים טכניים==
בגרסאות MS-DOS בגרסאות 1.1x עד 6.22, הקובץ מרכיב את ליבת MS-DOS, והוא אחראי לגישה לקבצים ולניהול תוכניות. MSDOS.SYS נטען על ידי ה־BIOS של DOS, IO.SYS, כחלק מתהליך האתחול.

בחלונות 95 (MS-DOS גרסה 7.0) עד חלונות ME (MS-DOS גרסה 8.0) ליבת DOS שולבה יחד עם ה־DOS BIOS בקובץ אחד - IO.SYS (הידוע גם כ־WINBOOT.SYS), ו־MSDOS.SYS נהפך לקובץ טקסט פשוט, המכיל הוראות לתצורת האתחול. אם הקובץ WINBOOT.INI קיים תצורת האתחול נקראת ממנו ולא מהקובץ MSDOS.SYS. 

קיימות תוכניות DOS כמו אנטי וירוס, הדורשות שקובץ ה-MSDOS.SYS יהיה בעל גודל מינימלי של 1 ק"ב, וזו הסיבה מדוע קיים בדרך כלל מספר גדול של שורות בלתי נצרכות בקובץ, החל מחלונות 95.

כברירת מחדל הקובץ נמצא בתיקיית השורש של התקן\מחיצת האתחול (בדיסקים קשיחים בדרך כלל \:C) ויש לו את תכונות הקובץ "מוסתר", "לקריאה בלבד", ו"קובץ מערכת".
==מימושים דומים==
IBM PC DOS וגם DR DOS מגרסה 5.0 (למעט DR-DOS גרסה 7.06), משתמשים בקובץ IBMDOS.COM בשביל אותה מטרה, ו־DR DOS גרסה 3.31 עד 3.41, משתמשים ב-DRBDOS.SYS במקום. FreeDOS משתמש בקובץ KERNEL.SYS לאותה מטרה.

מערכות הפעלה מבוססות חלונות NT (NT 3.1-4, 2000, XP, ו־2003) משתמשות בקובץ NTLDR, ומערכות NT מגרסה 6 ומעלה (ויסטה, 2008, 7, 8, 8.1, ו־10) משתמשות ב־bootmgr במקום ויש להם תהליך אתחול אחר.

==ראו גם==
* IBMDOS.COM
* DRBDOS.SYS

==קישורים חיצוניים==
MSDOS.SYS בחלונות 9x (95/98/ME):
* מרכז המידע של מיקרוסופט [http://support.microsoft.com/search/default.aspx?query=msdos.sys רשימת מאמרים בנושא MSDOS.SYS]
* MDGx: [http://www.mdgx.com/msdos.htm Windows 95/98/ME Complete MSDOS.SYS Reference]
* UKT Support: [http://www.uktsupport.co.uk/microsoft/msdos.htm Contents of the MSDOS.SYS File]
* Computer Hope: [http://www.computerhope.com/msdossys.htm Information about Window MSDOS.SYS file]
* MDGx: [http://www.mdgx.com/newtip16.htm#WBINI WINBOOT.INI]

==הערות שוליים==

קטגוריה:DOS
סלמנדרות אולימפיות

סלמנדרות אולימפיות (שם מדעי: Rhyacotritonidae) היא משפחה של בעלי זנב בעלת סוג יחיד סלמנדרה אולימפית (Rhyacotriton) ובו ארבעה מינים. סלמנדרות אלה סווגו במקור למשפחת סלמנדרות חפרפרת, בהמשך הועברו למשפחת הדיכמפטודוניים וב-1992 הועברו למשפחה עצמאית. 

אלו סלמנדרות רזות יחסית ובעלות צבעים עזים על עורן, המשמשים אזהרה לטורפים על רעילותן. צבעו כתום, חום או בהיר.

הן חיות בטבע במערב ארצות הברית, בקליפורניה, אורגון ובוושינגטון. הן חיות באזורי גידול לחים ובעיקר בנחלים ויערות ממוזגים שונים.

==מיון==
*משפחת סלמנדרות אולימפיות (Rhyacotritonidae)
**סוג סלמנדרה אולימפית (Rhyacotriton)
***מין סלמנדרה אולימפית קסקדית (Rhyacotriton cascadae)
***מין סלמנדרה אולימפית קולומבית (Rhyacotriton kezeri)
***מין סלמנדרה אולימפית מצויה (Rhyacotriton olympicus)
***מין סלמנדרה אולימפית דרומית (Rhyacotriton variegatus)

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי זנב
פלתודוניים

Nototriton lignicola
פלתודוניים (שם מדעי: Plethodontidae) היא משפחה של בעלי זנב החיים באמריקה הצפונית, המרכזית והדרומית וכן באי סרדיניה בים התיכון, בהרי האלפים ובקוריאה הדרומית בבתי גידול לחים ורטובים.

סלמנדרות אלה ייחודית בכך שהם חיות על היבשה אבל חסרי ריאות ונושמות דרך עורם ודרך רקמת הפה שלהם. הרגליים שלהם קטנות והגוף צר ומוארך, בעלי זנב גדול וראש ועיניים קטנות. עם זאת לשונם ארוכה מאוד ויכולה להידבק לטרפם במהירות.

==מיון==
*משפחת פלתודוניים (Plethodontidae)
**תת-משפחת Hemidactyliinae
***סוג Batrachoseps
***Bolitoglossa
***סוג ומין יחיד Bradytriton silus
***Chiropterotriton
***Cryptotriton
***Dendrotriton
***Eurycea - בה סלמנדרת מערות טקסנית
***Gyrinophilus
***סוג ומין יחיד Hemidactylium scutatum
***Nototriton
***סוג ומין יחיד Nyctanolis pernix
***Oedipina
***סוג ומין יחיד Parvimolge townsendi
***Pseudoeurycea
***Pseudotriton
***סוג ומין יחיד Stereochilus marginatus
***Thorius
***סוג ומין יחיד Urspelerpes brucei
**תת-משפחת Plethodontinae
***Aneides
***Desmognathus
***סוג ומין יחיד Ensatina eschscholtzii
***סלמנדרת המערות (Hydromantes) 
***סוג ומין יחיד Karsenia koreana
***סוג ומין יחיד Phaeognathus hubrichti
***פלתודון או סלמנדרת עצים (Plethodon) - בו פלתודון גלוטינוסוס

==קישורים חיצוניים==

* 

*
קטגוריה:בעלי חיים שתוארו ב-1850
קטגוריה:טקסונים שתוארו בידי ג'ון אדוארד גריי
פרוטיאוסיים

פרוטיאוסיים (שם מדעי: Proteidae) היא משפחה של בעלי זנב הכוללת 2 סוגים: נקטורוס ופרוטיאוס.

דו-חיים מוזרים אלה חיים אך ורק במספר נהרות בחצי האי הבלקני ובצפון אמריקה. מינים אלה כמעט עיוורים לגמרי ובעלי ראש משוטח, לסתות חסרות שיניים, זימים מגודלים אדומים וריאות מנוונות. הם מגיעים עד לאורך 40 ס"מ, אצל הפרוטיאוס. הפרוטיאוסיים מגיעים לבגרות מינית לאחר 4-6 שנים ויכולים לחיות כ-20 שנה.

יצורים אלה אולי כמעט עיוורים אך יש להם חיישנים מורכבים על עורם, החשים תנודות במים וכן חוש ריח וטעם חדים. הם מחפשים יצורים קטנים כמו רכיכות, דגיגים וסרטנים במים וכשהטרף נמצא לידם הם שואבים אותו ובולעים אותו מיד.

==מיון==
*משפחת פרוטיאוסיים (Proteidae)
**סוג ומין יחיד פרוטיאוס מצוי (Proteus anguinus)
**סוג נקטורוס (Necturus)
***מין נקטורוס מצוי (Necturus maculosus)
***מין Necturus louisianensis
***מין Necturus alabamensis
***מין Necturus beyeri 
***מין Necturus lewisi
***מין Necturus punctatus

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1825
קטגוריה:טקסונים שתוארו בידי ג'ון אדוארד גריי
הכוחות המזוינים של קטר

הכוחות המזוינים של קטר הוא השם של כלל הכוחות המזוינים של קטר, ומטרותיו העיקריות הן הגנה על גבולות המדינה. הכוחות מורכבים מצבא קטר, חיל הים הקטרי, וחיל האוויר הקטרי.

הכוחות המזוינים של קטר נוסדו בשנת 1971, לאחר שקטר זכתה לעצמאות מבריטניה, וכוללים 11,800 חיילים - 8,500 בחיל היבשה, 1,800 בצי ו-1,500 בחיל האוויר. תקציב הביטחון שווה ערך לכ-8% מהתוצר הגולמי של המדינה. לקטר יש הסכמי הגנה עם ארצות הברית, לה בסיסים רבים בשטחה, וגם בריטניה וצרפת שמספקים לה את רוב הנשק.

קטר היא חלק מה-GCC, מועצה של מדינות המפרץ הפרסי (איחוד האמירויות, כווית, עומאן, בחריין וערב הסעודית) ובמשך שנים נהנתה מיחסים טובים עם שכנותיה. עם זאת, ב-1995 קטר עזבה את "הציר הסעודי" כאשר האמיר הקודם שלה, חמד בן ח'ליפה אאל ת'אני, הגלה את אביו לשווייץ והשתלט על בית המלוכה. האמיר שינה את הפוליטיקה של קטר בצורה רדיקלית. המדינה נפרדה מאחיותיה הגדולות, בעיקר ערב הסעודית, ויצרה פורמולה משלה למדיניות חוץ עצמאית, שהמשיכה גם עם העברת השלטון לבנו של חמד, תמים.

==קישורים חיצוניים==

== הערות שוליים ==

*
קטר
סלמנדרות

סלמנדרות (שם מדעי: Salamandroidea) היא תת-סדרה בסדרת בעלי זנב והיא הגדולה מבין 3 תת-הסדרות.

קבוצת סלמנדרות זו מכילה את רוב מיני הסלמנדרות והמינים המוכרים והנפוצים יותר. חבריה נפוצים בכל האזורים הלחים בעולם, למעט באנטארקטיקה, מדבר סהרה ואוקיאניה.

מינים אלה בעלי לסתות תחתונות גדולות והם מתרבים ברבייה פנימית, כשחלקם מטילי ביצים בתוך המים וחלקם משריצים צאצאים חיים. הם בעלי גוף רך ולעיתים גם ארסי ואינם מכוסי קוצים (למעט כמה מינים של טריטונים). דו-חיים אלה הם ברובם הגדול טורפים הצדים חסרי חוליות או אף חולייתנים קטנים. הם תופסים את הטרף עם הלשון הארוכה והדביקה שלהם.

חלק מהמינים מוצלחים בחיים במים ואינם צריכים ריאות, אלא נושמים דרך העור. אחרים חיים הן במים והן ביבשה.

==מיון==
*תת-סדרת סלמנדרות (Salamandroidea)
**משפחה סלמנדרות חפרפרת (Ambystomatidae)
***סוג סלמנדרת חפרפרת (Ambystoma)
**משפחה אמפימויים (Amphiumidae)
***סוג אמפיומה (Amphiuma)
**משפחה דיכמפטודוניים (Dicamptodontidae)
***סוג דיכמפטודון (Dicamptodon)
**משפחה פלתודוניים (Plethodontidae)
**משפחה פרוטיאוסיים (Proteidae)
**משפחה סלמנדרות אולימפיות (Rhyacotritonidae)
***סוג סלמנדרה אולימפית (Rhyacotriton)
**משפחה סלמנדריים (Salamandridae)

==גלריה==
<gallery mode=packed heights=130 widths=130>
קובץ:Rhyacotriton variegatus.jpg|Rhyacotriton variegatus
קובץ:Male Ambystoma maculatum 1.jpg|Ambystoma maculatum
קובץ:Hemidactylium scutatum.jpg|Hemidactylium scutatum
קובץ:Triturus vulgaris.jpg|Lissotriton vulgaris
</gallery>

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1826
קטגוריה:טקסונים שתוארו בידי לאופולד פיטזינגר
קטגוריה:בעלי זנב
צבא קטר

צבא קטר הוא הזרוע היבשתית של הכוחות המזוינים של קטר.

== כוח אדם ==
בשנת 2010 צבא קטר היה מורכב מ-8,500 חיילים אשר מתחלקים בין ארבעה גדודי חיל רגלים ממוכנים, גדוד שריון אחד, גדוד תותחנים אחד, גדוד סוללת הגנה אווירית אחת, גדוד הכוחות המיוחדים, ושלושה גדודי משמר מלכותי. בעוד לקטר יש אוכלוסייה קטנה יחסית, צבאה הוא כוח מאוד מוכשר, צבאה יודע להגן מפני פעולות טרור בין השאר, הוא מתאמן אצל בעלות ברית מערביות אחרות דוגמת צרפת או ארצות הברית המוצב העיקרי של צבא קטר ממוקם בדוחה אך החיילים מרבים להתאמן בדוח'אן. ישנו מחסור בכוח אדם קטרי בצבא, בו מהווים האזרחים הקטרים רק כ-30 אחוזים, דהיינו, 1990 מתוך 8,500. רבים מהקצינים הם ממשפחת המלוכה או ראשי שבט גדולים בקטר. ישנם גם שבטים בדואים נודדים שמגויסים לצבא הקטרי. פקיסטנים רבים משרתים ביחידות קרביות. לאחרונה מספר הקטרים בצבא נמצא במגמת עלייה והוא עולה בהתמדה.

== ציוד ==
ברשות הצבא הקטרי יש 35 טנקי AMX-30 משופרים צרפתיים, 62 טנקי לאופרד 2 גרמניים, 24 תותחי Panzerhaubitze 2000 גרמניים, 12 G5 הוביצר דרום אפריקאים, ו-3 Astros II MLRS ברזילאים.

== הערות שוליים ==

קטגוריה:קטר: צבא וביטחון
חטיף אנרגיה

חטיף שוקולד-גרנולה
חטיף אנרגיה, משווק לעיתים תחת השם "חטיף בריאות", הוא חטיף המכיל דגנים, סוכר ומרכיבים תזונתיים נוספים. החטיף נארז לרוב ביחידות קומפקטיות וקלות לפתיחה ללא כלים. נאכלים לרוב בין ארוחות מסודרות. חטיפים אלו נקראים גם "חטיפי בריאות", על אף שמבחינת הרכבם וערכם התזונתי, הם שייכים לקבוצת הממתקים (כמות חלבון נמוכה, לעומת כמות גבוהה של פחמימות וסוכרים).

חטיף האנרגיה הראשון הופיע באמצע שנות השמונים ונקרא "Power bar", ותפקידו היה לספק אנרגיה זמינה לספורטאים שביצעו מאמצים ממושכים. בראשית המאה ה-21, התרחב שוק החטיפים לציבור הרחב, והם נמכרים בכל רשתות השיווק. החטיפים הנפוצים אינם מותאמים באופן ספציפי לאלה העוסקים בפעילות גופנית אינטנסיבית.

חטיפי האנרגיה הנמכרים כבריאותיים הם חטיפי דגנים בתוספות שונות, כגון: שוקולד, יוגורט, פירות וסוכר. תזונאים מטילים ספק ברמת התועלת הבריאותית של חטיפים אלו בשל כמות הסוכר הגדולה, כמו גם העובדה שבחלקם יש גם שוקולד שמוסיף שומן רב.

חטיפי אנרגיה שנועדו לספורטאים לא ניתן למצוא ברשתות השיווק הרגילות ומכילים מעט מאוד שומן וסוכר וערך קלורי מועט.

== קישורים חיצוניים ==

==הערות שוליים==

קטגוריה:מזון מהיר
אנרגיה
מיקרוסופט לומיה

לוגו סדרת הטלפונים

מיקרוסופט לומיה (באנגלית: Microsoft Lumia) היא סדרת טלפונים חכמים מבית מיקרוסופט (לשעבר - נוקיה), אשר נתמכי מערכת ההפעלה Windows Phone. הסדרה הושקה באוקטובר 2011.

בספטמבר שנת 2013 נרכש המותג מנוקיה על ידי חברת מיקרוסופט, ושם המותג שונה מ-Nokia Lumia ל-Microsoft Lumia.

== היסטוריה ==
=== המותג בבעלות נוקיה ===
נוקיה השיקה את הטלפון הראשון בסדרת נוקיה לומיה באוקטובר 2011. הטלפונים הראשונים שהושקו היו Lumia 710 ו-Lumia 800. המכשירים זכו לחוות דעת שונות, שכן הם נחשבו למכשירים איכותיים מבחינת חומרה, אולם מערכת ההפעלה שלהם נחשבה לבעייתית. מערכת ההפעלה גרסת Windows Phone 7.5 הייתה בזמנה מערכת חדשה בעולם הסלולר, והיא הייתה שונה ממערכת ה-iOS ומערכת אנדרואיד שהציבור היה רגיל אליהן ומעט קשה להסתגלות, לפי דיווחי המשתמשים. חיסרון משמעותי, אשר אפיין את מערכת ה-Windows Phone באותה תקופה, היה מחסור ביישומונים (באפליקציות), מאחר שרוב היישומונים באותה תקופה נתמכו רק במערכות ההפעלה של iOS ושל אנדרואיד (מאז חל שינוי, וכיום מרבית האפליקציות נתמכות גם למערכת ההפעלה של הלומיה).

=== המותג בבעלות מיקרוסופט ===
בספטמבר 2013 נקנה המותג על ידי מיקרוסופט. מיקרוסופט המשיכה מאז להוציא עוד ועוד מכשירי לומיה והיו אחראיים למרבית הצמיחה של המותג בעולם. מיקרוסופט, אשר פיתחה את מערכת ה-Windows למחשבים (אותה מערכת עליה מתבססים הטלפונים מסדרת לומיה), המשיכה בפיתוחי התוכנה למכשירי הלומיה במקביל למחשב ומערכת ה-Windows Phone מפותחת במקביל למערכת ה-Windows של המחשב.

== מפרט כללי ==
מכשירי הלומיה ממשיכים להתעדכן ולהשתפר כל הזמן, והמפרט הכללי קיים בכל המכשירים אשר יצאו לשוק נכון לאפריל 2016.

רוב המכשירים הם מכשירי דור שלישי בעלי מסך רגיש מסוג IPS. רזולוציית הטלפון בסדרה נעה בין 480X840 ל-1080X1920, תלוי בסוג הטלפון. רמת איכות המצלמה נעה בין 5 ל-41 פיקסלים. מערכת ההפעלה של המכשירים היא מערכת ה-Windows Phone. במרבית הטלפונים חסרות תכונות (פיצ'רים), כגון הגנה מאבק וממים, חיישן IR ורדיו FM.

== קישורים חיצוניים ==

* [http://www.tgspot.co.il/microsoft-lumia-branding-revealed כהן א' (2014). מיקרוסופט חושפת את המיתוג החדש למכשירי הלומיה]
* [http://www.tgspot.co.il/microsoft-will-replace-nokia-brand-microsoft-lumia/ מקמל א' (2014) מותג נוקיה יוחלף לטובת נוקיה לומיה.]
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מוצרי מיקרוסופט
קטגוריה:מחשבי כף יד
אטרופיה נרתיקית

אטרופיה נרתיקית (Atrophic vaginitis) היא מין דלקת הנובעת מהעדר ההורמון אסטרוגן ברקמת הנרתיק. היא מופיעה אצל 45% מהנשים בגיל המעבר. הסיבה היא רמות נמוכות של הורמון האסטרוגן אחרי הפסקת הפעילות של השחלות. בתקופת הפוריות, השחלות מפרישות את הורמון האסטראדיול שאחראי על שמירת הנרתיק רך ובריא. בגיל המעבר, כאשר רמת האסטרדיול יורדת מתחילים השינויים בדופן נרתיק שנעשה מדולל, דק ויבש.

==אטיולוגיה==
סביב גיל המעבר מתרחשת הירידה ברמת האסטרוגן המופרש על ידי השחלות ודבר זה משפיע על המערכת האורו-גניטאלית הכולל את הנרתיק, שלפוחית השתן והאגן. ההשפעה על הנרתיק מתבטאת בכך שדופן של הנרתיק נעשה דק ומאבד את האלסטיות שלו והאורך שלו מתקצר. בנוסף לכך ההפרשות מהנרתיק פוחתות בגלל הירידה ברמת הריכוך שלו. שינויים אלה עלולים לגרום לכאבים בזמן קיום יחסי מין, ולהימנעות מקיום יחסי מין. בנוסף, לשנויים המתרחשים במערכת השתן כתוצאה מרמות נמוכות של אסטרוגן לתקופה ממושכת.

רירית הנרתיק רגילה לעומת בגיל המעבר
===סימנים===
סימנים וסימפטומים של אטרופיה נרתיקית מצד אחד קשורים לתפקוד המיני ומצד שני יכולים לערב גם סימפטומים הקשורים למערכת השתן. סימפטומים המרכזיים: יובש בנרתיק, תחושת עקצוץ, גרד, כאבים בזמן קיום יחסי מין, דחיפות במתן שתן, השתנת יתר, אי שליטה במתן שתן. התופעות האלו משתנות בדרגתן ובחומרתן מאישה לאחרת.

===אבחון ומעקב===
נשים הסובלות מאטרופיה נרתיקית נדרשות להיות במעקב אצל רופא נשים ולעבור בדיקה גינקולוגית על ידי ספקולום בנוסף לבדיקה של השפתיים הגדולות והקטנות בגלל רגישותן לרמות האסטרוגן. הבדיקה החיצונית תחפש סימני גירוי, והבדיקה של צוואר הרחם תתמקד בשינוי בצבע, יובש, ארתימה וסמני דלקת.

בדיקה נוספת היא על ידי בדיקת רמת החומציות בעזרת סטיק מיוחד המודד את רמת החומציות בצוואר הרחם.

====גורמי סיכון====
רמות נמוכות של אסטרוגן אשר גורמות לאטרופיה נרתיקית מתרחשים במצבים האלה:

גיל המעבר, הנקה, כריתת שחלות לפני גיל המעבר, נטילת תרופות שגורמות לירידה ברמת האסטרוגן כמו Tamoxufen. גם עישון קשור עם שינויים של התאים בנרתיק ומוריד את רמות האסטרוגן ומשפיע על אספקת הדם לנרתיק.

==אבחון==
קביעת האבחנה של אטרופיה וגינאלית מתבססת על הגיל של המטופלת, התלונות וההיסטוריה הרפואית.

על מנת לאשר את האבחנה דרושה בדיקה נרתיקית של צוואר הרחם על מנת לחפש סמנים של יובש וגירוי.

==טיפול==
כאשר הסיפטומים מפריעים לאיכות החיים של המטופלת מקובל לתת טיפול הורמונלי. יש מספר שיטות לטיפול זה כמו טיפול בגלולות דרך הפה או טיפול עם השפעה מקומית על צוואר הרחם כמו: טבליות, נרות או משחות.

כל השיטות האלה יעילות באותה מידה ויש אפשרות לשלב טיפול מקומי ביחד עם טיפול דרך הפה.

הטיפול של אטרופיה מתבסס על מתן הורמון האסטרוגן אשר מגביר את זרימת הדם לצוואר הרחם ומשמר את העובי שלו. עם זאת נשים אשר מטופלות בתכשירים בעלי השפעה מקומית על צוואר הרחם מדווחות על פחות הרגשת עקצוץ וגירוי, ופחות כאבים בזמן קיום יחסי מין. בנוסף, נשים אלו מוסרות בדרך כלל על שיפור בתפקודן המיני ובאיכות חייהן.

==קישורים חיצוניים==

* 
* [https://www.szmc.org.il/heb/Departments/Disease-Of-The-Vulva-And-Vagina/Info-Sheets/Vaginal-Atrophy/ מחלות שפירות של הפות והנרתיק] באתר בית החולים שערי צדק
* [https://web.archive.org/web/20160814021536/http://www.vclinic.co.il/image/users/101838/ftp/my_files/PDF/Vaginal%20atrophy.pdf דלקת נרתיק אטרופית vaginitis Atrophic] מאת ד"ר אחינעם לב-שגיא

== הערות שוליים==

קטגוריה:הפרעות לא דלקתיות של מערכת המין הנשית
קטגוריה:נרתיק
נדיה אוורמן

נדיה אוורמן (בגרמנית: Nadja Auermann; נולדה ב-19 במרץ 1971) היא דוגמנית ושחקנית גרמנייה.

==ביוגרפיה==
אוורמן נולדה בברלין. ב-1989 התגלתה על ידי סוכני דוגמנות בבית קפה, וכך זכתה בחוזה בסוכנות הדוגמנות קארין מודלס בפריז. ב-1991 עברה לסוכנות אלית.

תמונותיה הופיעו בתחילה בווג הצרפתי ובמותג האופנה האיטלקי בנטון, ב-1994 היא הופיעה על השער של הרפרס בזאר וווג.

היא דגמנה עבור ורסצ'ה והצטלמה ביחד עם סינדי קרופורד וסטפני סימור, הופיעה בקמפיינים של פראדה, שאנל, דולצ'ה וגבאנה וכריסטיאן דיור.

במהלך הקריירה הופיעה על יותר מ-100 שערי מגזינים וביניהם אסקווייר וגרסאות של ווג נוספות ברחבי העולם ועבדה עם צלמי אופנה רבים ובהם ריצ'רד אבדון.

אוורמן הוציאה בושם הקרוי על שמה.

היא הוזכרה רבות בשל דמיונה למרלן דיטריך ועיתונאי הניו יורק טיימס כינה אותה "פני נערת קרח ורגליי קופץ במוט". בשנים 1997–1999 היא הוכרה בספר השיאים של גינס כדוגמנית בעלת הרגליים הארוכות ביותר: 112 ס"מ. בשנת 2000 היא איבדה את התואר הזה לדוגמנית אנה היקמן, לה רגליים באורך של 122 ס"מ.

כשחקנית השתתפה בשני סרטים בגרמניה.

ב-1997 היא ילדה את בתה עם מי שהיה בן זוגה, ב-1999 היא נישאה לשחקן הגרמני וולפראם גרנדזקה ונולד להם בן.

== קישורים חיצוניים ==

קטגוריה:דוגמניות גרמניות
קטגוריה:צמחוניות גרמניות
קטגוריה:גרמניות שנולדו ב-1971
קטגוריה:גרמנים שנולדו ב-1971
עיר שוק

כיכר השוק ב[[עיירה איידנבך בבוואריה]]
עיר שוק או זכויות שוק הוא מונח משפטי שמקורו בימי הביניים באירופה, אשר הוענק למקומות יישוב בעלי הזכות לארח ולקיים שוק. ערי השוק היו נבדלות ממקומות יישוב אחרים כמו כפר או עיר בכך שמקום יישוב שהוכר כעיר שוק המשיך להחזיק בתואר ובזכויות הנלוות אליו גם אם בתחומו לא מתקיים שוק בפועל. בדרך כלל לערים אלו היה מקום קבוע עבור שוק או "מבני שוק".

משמעות ההכרזה על יישוב כעיר שוק קשור בעיקר בהיבט החוקי של המסחר המתקיים בו, ואשר בא לידי ביטוי בעיקר בהטבות כלכליות המוענקות לתושביו כמו למשל מונופול על מכירת מוצר מסוים. ערי שוק שימשו כנקודת מסחר ואספקה של חומרי גלם ומוצרים מוגמרים לכל האזור בסביבתן. ערי שוק היו ממוקמות בדרך כלל באזורים המיושבים בדלילות שבהם הערים הגדולות היו מרוחקות מדי לתנועה עבור הכפריים שוכני האזור.

במאות ה-13 וה-14 שכנו ערי השוק בדרך כלל בקרבת טירות או מבצרים אשר שימשו לכן כמקור הגנה מפני מעשי אלימות, ואיפשרו את התנהלותו של מסחר חופשי והוגן, ובתמורה שימשו כמקור אספקה זמין גם לאנשי הטירה.

במספר יישובים השתמרה גם בשמם המודרני המורשת ההיסטורית שלהם כעיר שוק כגון: שוק דרייטון ושוק הרבורו (Market Drayton, Market Harborough) באנגליה, צ'יפינג נורטון וצ'יפינג סודברי (Chipping Norton Chipping Sodbury), גם הם באנגליה, כאשר Chipping מבוסס על הפועל הסקסוני "לקנות". בגרמניה ניתן למצוא את העיירות מארקט ברלוצהיים ומארקט-ברגל (Markt Berolzheim, Marktbergel) שהמילה שוק היא חלק משמן.
המילה "שוק, יריד" ממוצא סלאבי trg נכנסה לשמות ערים כמו טרגובישטה בבולגריה וברומניה, טרגו מורש, טרגו ניאמץ - ברומניה, או טורקו בפינלנד.

ערי שוק היו נפוצות במתארי פעילות שונים בכל רחבי העולם, ובארצות העולם השלישי מתקיימות במתכונת דומה גם כיום בהשפעת קשיי הנגישות והתחבורה באזורים מרוחקים.

==לקריאה נוספת==
<div style="direction: ltr;">
* Britnell, R., "Markets and Fairs in Britain Before 1216 Berkeley, CA, University of California Press, 1992
* Dyer, C., Everyday Life in Medieval England, London, Hambledon and London, 1994, pp 283–303
* Braudel, F. and Reynold, S., The Wheels of Commerce: Civilization and Capitalism, 15th to 18th Century, Berkeley, CA, University of California Press, 1992
* Dyer, C., "Market Towns and the Countryside in Late Medieval England," Canadian Journal of History, Vol. 31, No. 1, 1996
* Nicholas, D.M., The Growth of the Medieval City: From Late Antiquity to the Early Fourteenth Century, Oxon, Routledge, 2014, p. 182
</div>
==קישורים חיצוניים==

* https://www.sodburytowncouncil.gov.uk/the-community/history-heritage/history/

*
שוק
קטגוריה:מסחר
טריטונים

טריטונים (שם מדעי: Pleurodelinae) היא תת-משפחה ממשפחת הסלמנדריים השייכת לסדרת בעלי זנב. הטריטונים נחשבים למימיים יותר מהסלמנדרות, אך לא כולם חיים במים. הם בעלי גבשושיות על עורם ובחלק מהמינים ישנה אפילו רעמת קוצים לאורך הגוף.

== מאפיינים ==
הטריטונים הם דו-חיים המטילים ביצים במים, הופכים לראשנים החיים במים ומפתחים ריאות ומסוגלים לתפקד ביבשה רק בבגרותם. עם זאת רובם מקבלים חלק ניכר מאספקת החמצן דרך העור. חלקם חיים רק בתוך המים, אחרים חיים בקרבתם וכמה מינים חיים בסביבות לחות, גם הרחק מהמים, אבל חוזרים למים לצורך רבייה. הם חיים בטבע באמריקה הצפונית, אירופה ואסיה.

כמה מינים רעילים ביותר וחלקם יכולים להרוג אפילו אדם בוגר, כמו הטריטון גס-העור (Taricha granulosa). מינים אחרים בעלי רצועות קוצים המוסיפים על המגננה.

בישראל מצוי מין אחד של טריטון - טריטון הפסים.

==מיון==
*תת-משפחת טריטונים (Pleurodelinae)
**סוג ומין יחיד סלמנדרה זהובה (Chioglossa lusitanica)
**סוג Cynops
**סוג Echinotriton
**סוג Euproctus
**סוג Hypselotriton
**סוג ומין יחיד טריטון אלפיני (Ichthyosaura alpestris)
**סוג Lissotriton
**סוג Notophthalmus
**סוג Neurergus
**סוג Pachytriton
**סוג Paramesotriton
**סוג Pleurodeles - בו טריטון איברי
**סוג Taricha
**סוג טריטון (Triturus)
**סוג Tylototriton

==קישורים חיצוניים==

* 

קטגוריה:סלמנדריים
טריאדובטרצ'וס

טריאדובטרצ'וס (שם מדעי: Triadobatrachus) הוא סוג דו-חי קדום שהיה מאבותיהם של הצפרדעים והקרפדות. זהו המאובן הקרוב ביותר לסדרת חסרי הזנב והוא חי לפני 250 מיליון שנה, בתקופת הטריאס התחתון במדגסקר המודרנית. מאובניו נתגלו לראשונה במדגסקר ב-1930.

הטריאדובטרצ'וס, שאורכו הגיע ל-10 ס"מ, הכיל גם מאפיינים שאין לצפרדעים המודרניות, כמו 14 חוליות, לעומת 5-6 אצל הצפרדעים המודרניות וכן היה בעל גולגולת מחורצת מעט ועם נחיריים עבים, המזכירים יותר סלמנדרות. הרגליים האחוריות שלו החלו בהתפתחות לקראת קפיצה, אך הוא יכל רק לבעוט איתן. זנבו היה קצר ביותר וכמעט נעלם והוא התחיל את חייו כראשן במים, ובהמשך פיתח ריאות וחי ביבשה. 

בני סוג זה הפכו לדו-חיים הראשונים, בהמשך, בקרבה לסוג הנכחד פרוסאלירוס ולבני משפחת העגולשוניים הקדומים מסוג Callobatrachus.

==גלריה==
<gallery>
קובץ:Triadobatrachus BW.jpg
קובץ:Triadobatrachus massinoti.JPG
</gallery>

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:דו-חיים שחיו במזוזואיקון
קטגוריה:בעלי חיים שחיו בטריאס תחתון באפריקה
קטגוריה:טקסונים שהתפתחו בטריאס תחתון
ז'והאן מיקו

ז'והאן סדריק מיקו (בצרפתית: Johan Cédric Micoud; נולד ב-24 ביולי 1973) הוא כדורגלן עבר צרפתי ששיחק מרבית הקריירה כקשר התקפי.

בתור שחקן בעל רגל שמאל שולטת, מיקו נחשב לאחד הקשרים הטובין ביותר ששולטים בשטחים ללא-כדור על המגרש. במהלך 16 שנות הקריירה המקצוענית שלו, שיחק ז'והאן בצרפת, איטליה וגרמניה. מיקו ייצג גם את נבחרת צרפת, עמה זכה גם ביורו 2000.

==קריירת מועדונים==
מיקו נולד בעיר קאן, וגדל במחלקת הנוער של הקבוצה המקומית AS קאן. אחרי שהתקדם לקבוצה הבוגרת, מיקו קיבל את תפקיד עושה המשחק של קבוצתו לאחר מכירתו של זינדין זידאן לבורדו. הוא סייע רבות לקבוצתו להעפיל לליגת המשנה הצרפתית בכדורגל בשנת 1993, ואף להעפיל בעונה שלאחר מכן לגביע אופ"א. ב-1996, כמו זידאן, מיקו הצטרף לשורות בורדו. שנתיים לאחר מכן, בעונת 1998–1999, הוא לקח חלק משמעותי מאוד בזכייתה של בורדו בליגת העל הצרפתית, וגם עזר לה להעפיל בעונה שבעקבותיה לשלב הבתים השני במסגרת ליגת האלופות. בקיץ 2000, מיקו עזב את צרפת לאיטליה, לאחר שחתם במדי פארמה, בשורותיה שיחק במשך שנתיים ואף זכה בגביע האיטלקי לעונת 2001–2002. לאחר עונה זו, מיקו עבר לגרמניה, עת חתם במדי ורדר ברמן. בגרמניה, מיקו זכה להצלחה קבוצתית מרובה במהלך ארבע השנים בהן שיחק שם, כאשר השיא היה זכייה בדאבל הגרמני ב-2004. במהלך העונה הזו, כבש 10 שערים שהיוו שיא כיבושים משותף עבור קשר בתחרות, יחד עם קשרה של באייר לברקוזן ברנד שניידר. ביוני 2006, בגיל 32, שב מיקו לצרפת, והצטרף מחדש לבורדו. כבר במשחק החזרה שלו, כבש את השער היחיד והמנצח במשחק הליגה מול לוריאן. במהרה חזר להיות שחקן המפתח במועדונו החדש-ישן, וזכה עם קבוצתו בגביע הליגה הצרפתית ב-2007. על אף שבעונה שלאחר מכן, בורדו המשיכה להוות חלק מצמרת הליגה הצרפתית, ב-10 במאי 2008, מאמנו דאז לורן בלאן, הכריז שחוזהו של מיקו בקבוצה לא יחודש, ולכן פרש ממשחק פעיל.

==קריירה בינלאומית==

אף על פי שזומן רבות במהלך הקריירה לסגל הנבחרת הצרפתית, מיקו לא הצליח לקנות לעצמו מקום מהותי בהרכב, עקב ששיחק בעמדה זהה לזו של זינאדין זידאן. לאחר האליפות המרשימה שזכה יחד עם בורדו, מיקו זכה בזימון בכורה לנבחרת, כאשר ערך את הופעת הבכורה שלו ב-17 באוגוסט 1999, במהלך משחק ידידות מול צפון אירלנד. הוא היה חלק מסגל הנבחרת הצרפתית לטורניר הגמר של יורו 2000, אך שותף רק במשחק אחד מתוך השישה של נבחרתו בטורניר, במשחק חסר חשיבות מול הולנד בשלב הבתים. הוא נכלל גם בסגל נבחרת צרפת למונדיאל 2002. מיקו שיחק סך הכל 17 משחקים עבור מולדתו, וכבש שער אחד בלבד.

==תארים==
===מועדונים===
===בורדו===

* ליגת העל הצרפתית: 1998-99
* גביע הליגה הצרפתית: 2007

===פארמה===

* הגביע האיטלקי: 2001-02

===ורדר ברמן===

* בונדסליגה: 2003-04
* הגביע הגרמני: 2003-04

===נבחרת===
===נבחרת צרפת===

* יורו 2000: 2000

== קישורים חיצוניים ==

קטגוריה:קשרי כדורגל צרפתים
קטגוריה:כדורגלני קאן
קטגוריה:כדורגלני בורדו
קטגוריה:כדורגלני פארמה
קטגוריה:כדורגלני ורדר ברמן
קטגוריה:קאן: כדורגלנים
קטגוריה:כדורגלני יורו 2000
קטגוריה:כדורגלני מונדיאל 2002
קטגוריה:כדורגלני נבחרת צרפת
קטגוריה:כדורגלנים צרפתים
קטגוריה:צרפתים שנולדו ב-1973
גליזה 105

גליזה 105 (Gliese 105, נקרא גם 268 G בלווייתן) היא מערכת כוכבים בעלת שלושה כוכבים בקבוצת הכוכבים לווייתן. המערכת קרובה יחסית לשמש ונמצאת במרחק של 24 שנות אור ממנה, אך אפילו הכוכב הבהיר ביותר במערכת הוא כה עמום ואי אפשר לראותו ללא אמצעי עזר מכדור הארץ. נכון לעכשיו (2016) לא התגלה אף כוכב לכת במערכת כוכבים זו. אחד החברים במערכת, B, נמצא בתנועה עצמית משותפת עם A במערכת, וממוקם במרחק של 1,200 יחידות אסטרונומיות ממנו.

הכוכב השלישי, C, קרוב הרבה יותר ל A ונמצא במרחק של 24 יחידות אסטרונומיות ממנו. שני הכוכבים (A ו-C) מקיפים את מרכז מסתם המשותפת כל 61 שנים. 

הכוכב C הוא זעיר יחסית ונמנה עם הכוכבים בעלי מסה נמוכה המספיקה בקושי על מנת לקיים היתוך גרעיני.

==קישורים חיצוניים==

==הערות שוליים==

קטגוריה:כוכבי הסדרה הראשית מסוג K
קטגוריה:ננסים אדומים
קטגוריה:מערכות מרובות כוכבים
קטגוריה:קבוצת הכוכבים לווייתן
105
קטגוריה:קטלוג לויטן
סרחיו ריקו

סרחיו ריקו גונסאלס (בספרדית: Sergio Rico González ; נולד ב-1 בספטמבר 1993) הוא כדורגלן ספרדי המשחק במיורקה, בהשאלה מפריז סן-ז'רמן בעמדת השוער.

==קריירה==
ריקו התחיל את הקריירה שלו במחלקת הנוער של סביליה. לאחר שעבר את גיל הנוער הצטרף לקבוצת המילואים וב-1 ביולי 2013 חתם על חוזה לשנתיים בקבוצה הבוגרת. לאחר פציעתם של בטו ומריאנו ברבוסה השוערים הראשונים של הקבוצה, ב-14 בספטמבר 2014 הוא ערך את הופעת הבכורה שלו בסביליה בניצחון 0–2 נגד חטאפה. כעבור ארבעה ימים ערך את הופעת הבכורה שלו בליגה האירופית נגד פיינורד רוטרדם גם בו ריקו לא ספג וקבוצתו ניצחה 0–2. בדצמבר של אותה שנה הפך ריקו לשוער הראשון של הקבוצה ובאותו חודש גם האריך את חוזהו עד 2017. הוא סיים את עונתו הראשונה בקבוצה הבוגרת עם 37 הופעות 11 מתוכן בליגה האירופית בו גם זכה סביליה. ריקו פתח במשחק הגמר בו גברה סביליה 2–3 על דניפרו דניפרופטרובסק. עונה לאחר מכן נותר על הספסל בגמר הליגה האירופית בו גברה סביליה 1–3 על ליברפול.

ב-9 באוגוסט 2018 הושאל ריקו לפולהאם מהפרמייר ליג לעונה אחת. ב-27 באוקטובר ערך את הופעתו הבכורה בהפסד 0–3 לבורנמות'.

ב-1 בספטמבר 2019 הושאל לפריז סן-ז'רמן לעונה אחת.

ב-21 בינואר 2022 הושאל למיורקה לחצי עונה.

ב-26 במאי 2015 זומן לראשונה ריקו לסגל נבחרת ספרד. ב-1 ביוני 2016 ערך את הופעתו הבכורה בנבחרת כשעלה כמחליף בניצחון 1–6 על . ריקו נכלל בסגל הנבחרת לקראת יורו 2016 כשוער השלישי של הנבחרת.

ב-28 במאי 2023 נפל מסוס ואושפז ומצבו הוגדר קשה.

==תארים==
; סביליה
*הליגה האירופית: 2014/2015, 2015/2016

==== פריז סן ז'רמן ====
* אליפות צרפת: 2019/2020, 2022/2023
* הגביע הצרפתי: 2019/2020, 2020/2021
*הסופר קאפ הצרפתי: 2020, 2022
*גביע הליגה הצרפתי: 2019/2020

==קישורים חיצוניים==

* 

==הערות שוליים==

קטגוריה:כדורגלנים ספרדים
קטגוריה:שוערי כדורגל ספרדים
קטגוריה:כדורגלני סביליה
קטגוריה:כדורגלני פולהאם
קטגוריה:כדורגלני פריז סן-ז'רמן
קטגוריה:כדורגלני מיורקה
קטגוריה:כדורגלני נבחרת ספרד
קטגוריה:ספורטאים ספרדים באנגליה
קטגוריה:ספורטאים ספרדים בצרפת
קטגוריה:כדורגלני יורו 2016
קטגוריה:ספרדים שנולדו ב-1993
Bringet dem Herrn Ehre seines Namens, רי"ב 148

Bringet dem Herrn Ehre seines Namens (בעברית: הבו לה' כבוד שמו), רי"ב 148, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון ה-17 שלאחר חג השילוש הקדוש, ב-19 בספטמבר 1723.

==רקע==
באך עבד כנגן עוגב בעיר מילהאוזן בין 1707 ל-1708, אך שלח ידו גם בהלחנת קנטטות. לאחר מכן היה מלחין החצר של הדוכס בוויימאר מ-1708 עד 1717, וחיבר שם כ-20 קנטטות "דתיות" שנועדו לביצוע כחלק מתפילת יום ראשון בכנסייה. לאחר מכן עבר לעיר קטן, התמנה לקאפלמייסטר וחיבר שם מוזיקה בסגנון חופשי ולא דתי.

במאי 1723 התמנה באך לתפקיד מנצח המקהלה ואחראי על המוזיקה בכנסיות המרכזיות בלייפציג. הוא חי ופעל בעיר כ-27 שנים, עד מותו. שם כתב את רוב הקנטטות שלו: מתוך יותר מ-200 קנטטות שידוע עליהן כיום, פחות מ-40 נכתבו עד הגיעו ללייפציג וכל השאר נכתבו בעיר; בדומה לעבודתו בוויימאר, מטרתו הייתה להלחין קנטטה עבור כל מועד בשנה הליטורגית, כלומר ימי ראשון וחגים, תוך כמה שנים. עם זאת, בגלל העומס הגדול והקושי בהלחנת יצירות כה רבות, נהג מדי פעם לבצע שוב קנטטות ישנות שלו, לעיתים עם עריכות ושינויים קלים או הרחבות.

קנטטה זו הייתה השבע-עשרה שהלחין באך מאז החל למלא את תפקידו בלייפציג. בשבוע הקודם הלחין את הקנטטה רי"ב 95.

ב-1884 הוציאה לאור חברת באך את הקנטטה לראשונה, בכרך 30 של פרסומיה.

==מילים ומוזיקה==
סדר הקריאה לאותו יום כולל פסוקים מהאיגרת אל האפסים ומהבשורה על-פי לוקאס בהם מתואר כיצד ריפא ישו אדם בשבת ואת הוויכוח שהיה לו עם הפרושים. הלברית עוסקת בתשוקה להתאחד עם האל ובכבוד השבת. החלק הראשון הוא פסוק מספר תהילים כ"ט. את שאר הטקסט חיבר כריסטיאן פרידריך הנריצי שהוציא אותו לאור ב-1725 בספר מזמורים. החלק השלישי מתחיל גם הוא בציטוט מספר תהילים מ"ב: "כְּאַיָּל תַּעֲרֹג עַל אֲפִיקֵי מָיִם כֵּן נַפְשִׁי תַעֲרֹג אֵלֶיךָ אֱלֹהִים".

הקנטטה נועדה לביצוע על ידי סולני אלט וטנור, בליווי מקהלה בת ארבעה קולות, חצוצרה, שלושה אבובים, שני כינורות, ויולה ובאסו קונטינואו. לקנטטה שישה חלקים:
# מקהלה: Bringet dem Herrn Ehre seines Namens (הבו לה' כבוד שמו)
# אריה לטנור: Ich eile, die Lehren (אני בחפזון, אאזינה)
# רצ'יטטיב לאלט: So wie der Hirsch nach frischem Wasser schreit (כאיל תערוג על אפיקי מים)
# אריה לאלט: Mund und Herze steht dir offen (פה ולב פתוחים בפניך)
# רצ'יטטיב לטנור: Bleib auch, mein Gott, in mir (אבל, אלהי, נשאר איתי)
# כורל: Amen zu aller Stund (אמן בכל שעה)

==הקלטות==
היצירה הוקלטה במלואה 10 פעמים בהקלטות מסחריות. בין המנצחים שביצעו את ההקלטות ניתן לציין את ניקולאוס הרנונקור (ב-1983), טון קופמן (ב-1997), מסאקי סוזוקי (ב-2000) וג'ון אליוט גרדינר (ב-2000).

==קישורים חיצוניים==

* [http://www.bach-cantatas.com/BWV148.htm פרטי הקנטטה באתר קנטטות באך]
* [http://www.bach-cantatas.com/Texts/BWV148-Heb1.htm טקסט הקנטטה באתר קנטטות באך (בתרגום לעברית)]

==הערות שוליים==

קטגוריה:קנטטות מאת יוהאן סבסטיאן באך
זאק מקמאת'

זאקרי מייקל "זאק" מקמאת (באנגלית: Zachary Michael "Zac" MacMath; נולד ב-7 באוגוסט 1991) הוא שחקן אמריקאי-יהודי שמשחק בעמדת השוער בקבוצת ריאל מונרכס בליגת ה-MLS.

== קריירת מועדונים ==
מקמאת' נולד בסיינט פיטרסברג, פלורידה, ארצות הברית. אמו היא יהודייה, אביו הוא נוצרי-קתולי, והוא מגדיר עצמו גם כיהודי. הוא אף חגג בר מצווה בבית הכנסת הרפורמי "בית אל" שבעיר הולדתו.

מקמאת' החל את הקריירה בקבוצת פילדלפיה יוניון, אשר בחרה בו במקום החמישי של דראפט ה-MLS לשנת 2011.

== נבחרות ארצות הברית ==
מקמאת' היה בעברו שוער בנבחרת הנערים עד גיל 17 ובנבחרת ארצות הברית עד גיל 20. הוא זומן גם לסגל הנבחרת האולימפית עד גיל 23, אך לאימונים מקדימים בלבד.

הוא שיחק במכביה ה-18 בישראל, עם הקבוצה האמריקאית, בשנת 2009.

== קישורים חיצוניים ==

* [http://www.mlssoccer.com/players/zac-macmath פרופיל השחקן] באתר ליגת ה-MLS

קטגוריה:יהודים אמריקאים
קטגוריה:כדורגלנים אמריקאים
קטגוריה:כדורגלנים יהודים
קטגוריה:שוערי כדורגל אמריקאים
קטגוריה:שוערי כדורגל יהודים
קטגוריה:ספורטאים יהודים אמריקאים
קטגוריה:פלורידה: כדורגלנים
קטגוריה:כדורגלני קולורדו ראפידס
קטגוריה:כדורגלני פילדלפיה יוניון
קטגוריה:כדורגלני ונקובר וייטקאפס
קטגוריה:כדורגלני ריאל סולט לייק
קטגוריה:כדורגלני ריאל מונרכס
קטגוריה:אמריקאים שנולדו ב-1991
ברדפורד דילמן

ברדפורד דילמן (באנגלית: Bradford Dillman; 14 באפריל 1930 – 16 בינואר 2018) היה שחקן תיאטרון, קולנוע וטלוויזיה אמריקאי.

==קורות חיים==
דילמן נולד בסן פרנסיסקו, קליפורניה. הוא למד ספרות אנגלית באוניברסיטת ייל. בשנים 1951–1953 שירת כקצין בחיל הנחתים והשתחרר בדרגת לוטננט ראשון.

לאחר שחרורו למד משחק באולפן השחקנים. הופעת הבכורה שלו בברודוויי הייתה בהצגה מסע ארוך אל תוך הלילה של יוג'ין או'ניל עליה זכה בפרס התיאטרון לשחקנים מתחילים ב-1956.

הצלחתו בתיאטרון הביאה את חברת פוקס המאה ה-20 להחתים אותו על חוזה. הסרט הראשון שלו היה "חיוך מסוים" ב-1958 ולאחר מכן הופיע בסרטים רבים שהמפורסם ביניהם הוא כפייה לפי ספרו של מאיר לוין ביחד עם דין סטוקוול ואורסון ולס. שלושתם זכו בפרס השחקן הטוב ביותר בפסטיבל הקולנוע בקאן ב-1959.

הוא השתתף גם בסדרות טלוויזיה רבות כמו: איירונסייד, משימה בלתי אפשרית, קולומבו, המופע של מרי טיילר מור ועוד.

==פילמוגרפיה חלקית==
*חיוך מסוים - 1958
*כפייה - 1959
*סדק במראה - 1960
*פרנציסקוס מאסיזי - 1961
*גשר רמאגן - 1969
*הבריחה מכוכב הקופים - 1971
*כך היינו - 1973
*פיראניה - 1978
*לב הצדק (1993) - סרט טלוויזיה

==קישורים חיצוניים==

קטגוריה:סן פרנסיסקו: אישים
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:זוכי פרס גלובוס הזהב: קולנוע: כוכב השנה
קטגוריה:אמריקאים ממוצא קנדי
קטגוריה:אמריקאים שנולדו ב-1930
קטגוריה:אמריקאים שנפטרו ב-2018
פונטוס ורנבלום

פונטוס אנדראס מיקאל ורנבלום (; נולד ב-25 ביוני 1986) הוא כדורגלן עבר שוודי ששיחק בעמדת הקשר.

==קריירת מועדונים==
ורנבלום הגיע בגיל 18 למחלקת הנוער של גטבורג אחרי שלוש שנים בקונגהאלה. בעונת שהייתה הבכורה שלו במועדון, ורנבלום התקשה למצוא את מקומו בהרכב, אך בסיום העונה שחקן הקבוצה הקאן מילד פרש כדורגל וורנבלום תפס את מקומו בהרכב הקבוצה. בעונת שינתה הקבוצה את סגנון המשחק שלה וורנבלום שוב לא הצליח לייצב את מעמדו בקבוצה, אך במהלך העונה עזב מרקוס ברג את הקבוצה וורנבלום חזר להרכב.

באפריל ורנבלום חתם בא.ז. אלקמאר ההולנדית והצטרף לקבוצה עם סיום עונת . ב-2 באוגוסט 2009 הוא ערך את הופעת הבכורה שלו נגד בליגה נגד הראקלס אלמלו. ב-21 בפברואר 2010 הבקיע את שער הבכורה שלו באלקמאר בתיקו 3-3 נגד פנלו. בעונת העפיל אלקמאר לשלב הבתים של הליגה האירופית כאשר ורנבלום כבש בשתי במשחקי הפלייאוף נגד אקטובה הקזחית.

בינואר חתם בצסק"א מוסקבה. ב-21 בפברואר ערך את הופעת הבכורה שלו במועדון במשחק נגד ריאל מדריד במסגרת שמינית גמר ליגת האלופות כתוצאה ממכת פציעות שפקדה את הקבוצה. במשחק זה הבקיע את שער הבכורה שלו במדי צסק"א בדקה ה-93 של המשחק שנתן לקבוצתו תיקו דרמטי. בסיום עונת 2018 עזב את רוסיה.

באוגוסט ורנבלום חתם בפאוק סלוניקי מליגת העל היוונית.

ב-21 באוגוסט 2020, חתם בגטבורג והצטרף אליה עם פתיחת עונת .

==קריירה בינלאומית==
ב-7 בינואר 2007 זומן לראשונה לסגל נבחרת שוודיה לקראת טורניר בדרום אמריקה אליו הוזמנה שוודיה. ב-18 בינואר ערך את הופעת הבכורה שלו בנבחרת במשחק נגד . ב-3 בספטמבר 2010 הבקיע את שני השערים היחידים במשחק נגד במסגרת מוקדמות יורו 2012 שהיו גם שערי הבכורה שלו בנבחרת. ורנבלום נכלל בסגל הנבחרת לקראת יורו 2012 ויורו 2016.

==תארים==
; גטבורג
*ליגת העל השוודית: 
*הגביע השוודי: 
*הסופר קאפ השוודי: 

; אלקמאר
*מגן יוהאן קרויף: 

; צסק"א מוסקבה
*ליגת העל הרוסית: , , 
*הגביע הרוסי: 
*הסופר קאפ הרוסי: , 

==קישורים חיצוניים==

* [https://web.archive.org/web/20141216185204/http://en.pfc-cska.com/team/players/*4674/ פרופיל השחקן] באתר צסק"א מוסקבה

קטגוריה:כדורגלנים שוודים
קטגוריה:קשרי כדורגל שוודים
קטגוריה:כדורגלני גטבורג
קטגוריה:כדורגלני א.ז. אלקמאר
קטגוריה:כדורגלני צסק"א מוסקבה
קטגוריה:כדורגלני פאוק סלוניקי
קטגוריה:כדורגלני נבחרת שוודיה
קטגוריה:כדורגלני יורו 2012
קטגוריה:כדורגלני יורו 2016
קטגוריה:ספורטאים שוודים בהולנד
קטגוריה:ספורטאים שוודים ברוסיה
קטגוריה:ספורטאים שוודים ביוון
קטגוריה:שוודים שנולדו ב-1986
יונאס לוסל

יונאס לוסל (, נולד ב-1 בפברואר 1989) הוא כדורגלן דני המשחק כשוער במיטיולן.

לוסל התחיל את הקריירה בקבוצת מיטיולן הדנית, וערך את הופעת הבכורה במדיה במסגרת ליגת העל הדנית במרץ 2010. לאחר ארבע שנים כשוער הבכיר במיטיולן, חתם במועדון הצרפתי גנגאן. לוסל עמד בשער שלל נבחרות דנמרק הצעירות, כאשר את זימון הבכורה שלו לנבחרת דנמרק הבכירה קיבל לקראת משחק ידידות מול מונטנגרו ביוני 2015. לוסל, זומן גם לסגל הנבחרת לקראת משחקי ההכרעה של דנמרק במסגרת פלייאוף ההעפלה ליורו 2016 מול שוודיה.

== קישורים חיצוניים ==

קטגוריה:כדורגלנים דנים
קטגוריה:שוערי כדורגל דנים
קטגוריה:כדורגלני מיטיולן
קטגוריה:כדורגלני גנגאן
קטגוריה:כדורגלני מיינץ 05
קטגוריה:כדורגלני האדרספילד טאון
קטגוריה:כדורגלני אברטון
קטגוריה:כדורגלני נבחרת דנמרק
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני ברנטפורד
קטגוריה:דנים שנולדו ב-1989
קורינה אייכנברגר-וולטר

קורינה אייכנברגר-וולטר (בגרמנית: Corina Eichenberger-Walther, נולדה ב-14 באוקטובר 1954) היא פוליטיקאית שווייצרית, חברת הפרלמנט (המועצה הלאומית) מאז 2007, בשנים האחרונות מטעם המפלגה הליברלית הרדיקלית השווייצרית (מפלגת ימין - מרכז). מייצגת את קנטון ארגאו. יו"ר ועדת הביטחון של המועצה הלאומית, יו"ר האגודה לידידות שווייץ - ישראל ויו"ר השדולה האירופאית הפרו ישראלית EAI ("הברית האירופאית למען ישראל").

== קורות חיים ==
נולדה באראו בירת קנטון ארגאו, בו שוכנות גם לנגנאו ואנדינגן, שתי העיירות היחידות בהן הותר ליהודי שווייץ להתגורר עד האמנסיפציה של 1866. בשנים 1993–2007 הייתה צירה בפרלמנט של קנטון ארגאו, כאשר בחלק מתקופה זו אף כיהנה כיו"ר הפרלמנט הקנטונאלי. ב-21 באוקטובר 2007 נבחרה לראשונה למועצה הלאומית, ב-3 בדצמבר אותה שנה נכנסה לתפקידה ומאז וגם נכון ל-2016 היא מכהנת כצירה בפרלמנט השווייצרי.

אייכנברגר-וולטר כיהנה כנשיאת "הפורום הגרעיני השווייצרי" והיא מכהנת נכון ל-2016 כנשיאת האגודה לידידות שווייץ - ישראל (Gesellschaft Schweiz-Israel). החל ממאי 2015 היא הנשיאה הראשונה של השדולה האירופאית החדשה למען ישראל - European Alliance for Israel, הכוללת צירי פרלמנט מ-23 מדינות אירופאיות.

אייכנברגר-וולטר היא עורכת דין במקצועה, אלמנה, ואם לשני ילדים.

== ראו גם ==
* יחסי ישראל-שווייץ

== קישורים חיצוניים ==
* 
* [https://www.parlament.ch/en/biografie?CouncillorId=3875 על קורינה אייכנברגר-וולטר], באתר הפרלמנט השווייצרי (אנגלית)

== הערות שוליים ==

קטגוריה:פוליטיקאים שווייצרים
קטגוריה:ילידות 1954
ברונו סוריאנו

ברונו סוריאנו יידו (, נולד ב-12 ביוני 1984) הוא כדורגלן עבר ספרדי ששיחק הקשר וידוע בשמו הפרטי ברונו. ברונו, שיחק בכל הקריירה שלו בוויאריאל.

==קריירה==
ברונו הוא בוגר מחלקת הנוער של ויאריאל ולאחר שעבר את גיל הנוער הצטרף לקבוצת המילואים. ב-1 באוקטובר 2006 הוא ערך את הופעת הבכורה שלו עבור הקבוצה הראשונה בניצחון 1-2 נגד מיורקה. בעונת הפך לשחקן סגל קבוע בקבוצה הראשונה. את עונה זו סיים עם 31 הופעות בכל המסגרות והבקיע שער אחד וסיים עם קבוצתו במקום השני בליגה אחרי ריאל מדריד ולפני ברצלונה. במהלך עונת עזב סבסטיאן אגוארן את המועדון וסוריאנו תפס את מקומו בהרכב. בתום עונת ירדה ויאריאל לליגה השנייה, אך סוריאנו החליט להאריך את חוזהו במועדון ב-4 שנים לאחר שדחה הצעה מולנסיה שהציע תמורת 9 מיליון אירו ובתום העונה חזרה ויאריאל לליגה הראשונה. בשנת קפטן הקבוצה מרקוס סנה עזב את המועדון וברונו מונה לקפטן הקבוצה במקומו.

ב-5 באוגוסט 2010 זומן לראשונה לסגל נבחרת ספרד לקראת משחק ידידות נגד . כעבור שישה ימים ערך את הופעת הבכורה שלו במדי הנבחרת בתיקו 1-1 נגד מקסיקו. ברונו נכלל בסגל המורכב של הנבחרת לקראת יורו 2016.

==קישורים חיצוניים==

* [https://web.archive.org/web/20150721225047/http://www.villarrealcf.es/centrocampistas/bruno פרופיל השחקן] באתר ויאריאל

קטגוריה:קשרי כדורגל ספרדים
קטגוריה:כדורגלני ויאריאל
קטגוריה:כדורגלני נבחרת ספרד
קטגוריה:כדורגלנים ספרדים
קטגוריה:כדורגלני יורו 2016
קטגוריה:ספרדים שנולדו ב-1984
ג'ימי דורמאז

יאקופ ג'ימי דורמאז (בשוודית: Jakup Jimmy Durmaz, נולד ב-22 במרץ 1989) הוא כדורגלן שוודי המשחק בעמדת הקיצוני בגנצ'לרבירלי.

==קריירת מועדונים==
נולד כג'ימי טומה בארברו שבשוודיה להורים ממוצא אשורי-כשדי-ארמי. אביו הוא יליד טורקיה, כך מאוחר יותר השיג גם הוא אזרחות כשעבר לשחק בגנצ'לרבירלי.

הוא התחיל את הקריירה שלו בקבוצת פורוורד וביולי חתם במאלמה. ב-14 ביולי 2008 דורמאז ערך את הופעת הבכורה שלו במועדון נגד האמרבי. לפני עונת שינה את שם משפחתו ל"דורמאז". דורמאז עשה את הפריצה שלו בעונת 2010 בה פתח ברוב משחקי הקבוצה וזכה עימה באליפות.

ב-27 ביוני 2012 פורסם כי דורמאז חתם ל-3 שנים בגנצ'לרבירלי מליגת העל הטורקית. ב-17 ביולי הצטרף לאימונים של הקבוצה.

ב-22 באוגוסט 2014 חתם באולימפיאקוס מליגת העל היוונית. ב-14 בספטמבר ערך את הופעת הבכורה שלו במועדון במשחק הליגה נגד אופי כרתים. ב-29 בינואר 2015 דורמאז הבקיע שלושער ובישל שני שערים במסגרת הגביע נגד טירנאווס שנגמר בניצחון 0–8 לקבוצתו.

ב-20 באוגוסט 2016 חתם דורמאז בטולוז הצרפתית.

בקיץ חתם בגלאטסראיי מליגת העל הטורקית.

ב-2 באוקטובר 2020, דורמאז הושאל לפתיח קראגומרוק, ובאוגוסט 2021 חתם בה באופן קבוע.

==קריירה בינלאומית==
ב-8 בפברואר 2011 ערך את הופעת הבכורה שלו בנבחרת שוודיה במשחק ידידות נגד . ב-23 בינואר 2012 הבקיע את שער הבכורה שלו בנבחרת בניצחון 0–5 נגד . דורמאז נכלל בסגל הנבחרת לקראת יורו 2016.

==תארים==
; מאלמה
*ליגת העל השוודית: 2010

; אולימפיאקוס
*ליגת העל היוונית: 2014/2015, 2015/2016
*הגביע היווני: 2014/2015

;גלאטסראיי
* הסופר קאפ הטורקי: 2019

==קישורים חיצוניים==

* [https://web.archive.org/web/20141021002344/http://www.scoresway.com/?sport=soccer&page=player&id=31210 פרופיל השחקן] באתר scoresway

קטגוריה:כדורגלנים שוודים
קטגוריה:קשרי כדורגל שוודים
קטגוריה:כדורגלני מאלמה
קטגוריה:כדורגלני גנצ'לרבירלי
קטגוריה:כדורגלני אולימפיאקוס
קטגוריה:כדורגלני טולוז
קטגוריה:כדורגלני גלאטסראיי
קטגוריה:כדורגלני פתיח קארגומרוק
קטגוריה:כדורגלני א.י.ק סולנה
קטגוריה:כדורגלני נבחרת שוודיה
קטגוריה:נוצרים סורים-אורתודוקסים
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:שוודים שנולדו ב-1989
סטיב אלאנה

סטיב אלאנה (בצרפתית: Steeve Elana, נולד ב-11 ביולי 1980) הוא כדורגלן צרפתי-מרטיניקי ששיחק בעמדת השוער.

==קריירה==
אלאנה התחיל את הקריירה שלו במרסיי אנדומה במדיה לא זכה לדקות משחק. בשנת חתם בואלנס ממנה עבר לקן מהליגה השנייה. בעונתו השנייה במועדון העפיל עמו לליגה הראשונה, אך איבד את מקומו בהרכב הקבוצה בליגת העל ובתום העונה חתם בברסט. במדי ברסט הפך לשוער ראשון בכל עונותיו בקבוצה. בעונת העפיל עם ברסט לליגה הראשונה ואף ונכלל בנבחרת העונה ונבחר לשוער העונה בליגה. בנוסף לכך, אלאנה הוא שיאן ההופעות של המועדון בכל הזמנים עם 236 הופעות במשחקים במסגרת הליגה. בקיץ חתם בליל כמחליפו של מיקאל לנדרו, אך לאחר שלנדרו עזב לבסטיה אלאנה הפך לשוער הראשון. בעונת איבד את מקומו לוינסנט אניימה שחזר למועדון אחרי עונת השאלה במכבי תל אביב.

ב-3 בספטמבר 2014 ערך את הופעת הבכורה שלו בנבחרת מרטיניק בניצחון 0–6 נגד במסגרת מוקדמות גביע הזהב 2015.

==קישורים חיצוניים==

קטגוריה:כדורגלנים מרטיניקים
קטגוריה:שוערי כדורגל צרפתים
קטגוריה:כדורגלנים צרפתים
קטגוריה:כדורגלני קן
קטגוריה:כדורגלני ברסט
קטגוריה:כדורגלני ליל
קטגוריה:כדורגלני גזלק אז'אקסיו
קטגוריה:כדורגלני טור
קטגוריה:צרפתים ממוצא מרטיניקי
קטגוריה:כדורגלני נבחרת מרטיניק
קטגוריה:צרפתים שנולדו ב-1980
קלאודיו בוויו

קלאודיו בוויו (בצרפתית: Claudio Beauvue; נולד ב-16 באפריל 1988) הוא כדורגלן גוואדלופי המשחק בבולון בעמדת החלוץ.

==קריירת מועדונים==
בוויו התחיל את הקריירה שלו במחלקת הנוער של נאנט וכאשר סיים את גיל הנוער הצטרף לטרואה מהליגה השנייה. ב-24 באוגוסט 2007 ערך את הופעת הבכורה שלו בקבוצה במשחק הליגה נגד בסטיה. ב-23 במרץ 2011 הושאל לשאטורו עד לסיום העונה עם אופציה לרכישת כרטיס השחקן שלו בסיום העונה, והעסקה יצא לפועל בסיום עונת . ב-37 משחקים בוויו כבש 10 שערים והיה מלך השערים של הקבוצה באותה עונה ובסיום העונה רכשה שאטורו את כרטיס השחקן שלו. ב-19 באוקטובר 2012 כבש שלושער ראשון בקריירה בניצחון 1-3 נגד אז'אקסיו.

לאחר שגילה יכולת טובה, אולימפיק מרסיי הביע עניין בשחקן, אך ב-29 בינואר 2013 הושאל לבסטיה מהליגה הראשונה לעד לסיום העונה. בסיום העונה החליטה בסטיה לא לממש עליו את האופציה מאחר שלא עלה על הציפיות. ב-20 ביוני 2013 חתם בגנגאן. בעונתו הראשונה במועדון זכה בקופה דה פראנס שהיה התואר הראשון שלו בקריירה. בוויו היה שותף לכל משחקי הקבוצה בליגה האירופית אלייה העפילה אוטומטית אחרי הזכייה בגביע והיה שותף להישג השיא של המועדון שהעפיל לשלב 32 הגדולות של המפעל בו הודח על ידי דינמו קייב. את העונה סיים כמלך השערים של המועדון עם 17 שערים בליגה ורק אלכסנדר לאקזט, אנדרה פייר ז'יניאק, זלאטן איברהימוביץ' ואדינסון קבאני כבשו יותר ממנו בליגה.

ב-27 ביוני 2015 חתם באולימפיק ליון ל-4 שנים תמורת 4.5 מיליון אירו. את שער הבכורה שלו במועדון הבקיע נגד גנגאן, קבוצתו הקודמת. בוויו בחר שלא לחגוג את השער כדי לכבד את קבוצתו הקודמת. ב-16 בינואר 2016 חתם בסלטה ויגו מהליגה הספרדית ל-5 שנים תמורת 5 מיליון אירו. סלטה היא הקבוצה הראשונה של בוויו מחוץ לצרפת.

ב-29 באוגוסט 2017 הושאל ללגנס מליגת העל הספרדית.

ב-30 באוגוסט 2018 הושאל לקן מליגת העל הצרפתית.

ב-18 בינואר 2020, חתם בדפורטיבו לה קורוניה מליגת העל הספרדית.

ב-18 באוגוסט 2021 בוויו חזר לצרפת וחתם בבולון.

==קריירה בינלאומית==
ב-23 במרץ 2016 ערך את הופעת הבכורה שלו בנבחרת גוואדלופ בתיקו 0-0 נגד במסגרת פלייאוף מוקדמות הגביע הקריבי 2017. 6 ימים לאחר מכן הבקיע את שער הבכורה שלו בנבחרת בהפסד 3-2 בגומלין נגד סורינאם שהעפילה לגמר המפעל על חשבונה של גוואדלופ.

==קישורים חיצוניים==

קטגוריה:כדורגלנים גוואדלופים
קטגוריה:כדורגלנים צרפתים
קטגוריה:חלוצי כדורגל גוואדלופים
קטגוריה:חלוצי כדורגל צרפתים
קטגוריה:כדורגלני טרואה
קטגוריה:כדורגלני שאטורו
קטגוריה:כדורגלני בסטיה
קטגוריה:כדורגלני גנגאן
קטגוריה:כדורגלני אולימפיק ליון
קטגוריה:כדורגלני סלטה ויגו
קטגוריה:כדורגלני לגנס
קטגוריה:כדורגלני קן
קטגוריה:כדורגלני דפורטיבו לה קורוניה
קטגוריה:כדורגלני בולון
קטגוריה:כדורגלני נבחרת גוואדלופ
קטגוריה:צרפתים ממוצא גוואדלופי
קטגוריה:ספורטאים צרפתים בספרד
קטגוריה:גוואדלופים שנולדו ב-1988
קטגוריה:צרפתים שנולדו ב-1988
מרסל זביצר

מרסל זביצר (בגרמנית: Marcel Sabitzer, נולד ב-17 במרץ 1994) הוא כדורגלן אוסטרי, המשחק כקשר בבורוסיה דורטמונד ובנבחרת אוסטריה.

הוא בנו של כדורגלן העבר הרפרייד זביצר.

==קריירת מועדונים==

זביצר החל את הקריירה המקצוענית שלו במדי מועדון נעוריו אדמירה ואקר. לאחר שנתיים, בהן שותף בד בבד גם בקבוצת המילואים של ואקר, חתם זביצר במדי ראפיד וינה. אחרי עונה מוצלחת בווינה, זביצר חתם בשורות מועדון הבונדסליגה השנייה ר.ב. לייפציג מגרמניה. בעונתו הראשונה הושאל לקבוצת רד בול זלצבורג, במדיה היה שותף לעונה אישית מצוינת כאשר כבש 19 שערי ליגה, ב-33 משחקים, וסייע לקבוצתו לזכות בדאבל האוסטרי. עם סיום עונת ההשאלה, זביצר שב ללייפציג, והיה שותף פעיל להעפלתה ההיסטורית לבונדסליגה בסיום עונת 2015/2016.

בקיץ 2021 עבר זביצר לבאיירן מינכן, תמורת דמי העברה של 16 מיליון אירו. ב-2 באפריל 2022 כבש שער בכורה בניצחון 1–4 על פרייבורג.

לקראת עונת 2022/23 עבר זביצר בהשאלה לעונה אחת למנצ'סטר יונייטד מהפרמיירליג.

ב-24 ביולי 2023 חתם זביצר ביריבתה של באיירן, בורוסיה דורטמונד.

==קריירה בינלאומית==

זביצר ערך את הופעת הבכורה שלו עבור הנבחרת האוסטרית ב-5 ביוני 2012, בהתמודדות מול רומניה. הוא כבש את שער הבכורה שלו עבור מולדתו במשחק ידידות מול איסלנד, ב-30 במאי 2014.

==תארים==
* הבונדסליגה האוסטרית: 2014/2015
* הגביע האוסטרי: 2014/2015
באיירן מינכן
* אליפות גרמניה: 2021/2022

== קישורים חיצוניים ==

קטגוריה:כדורגלנים אוסטרים
קטגוריה:חלוצי כדורגל אוסטרים
קטגוריה:גראץ: כדורגלנים
קטגוריה:כדורגלני אדמירה ואקר
קטגוריה:כדורגלני ראפיד וינה
קטגוריה:כדורגלני ר.ב. לייפציג
קטגוריה:כדורגלני רד בול זלצבורג
קטגוריה:כדורגלני באיירן מינכן
קטגוריה:כדורגלני מנצ'סטר יונייטד
קטגוריה:כדורגלני בורוסיה דורטמונד
קטגוריה:כדורגלני נבחרת אוסטריה
קטגוריה:כדורגלני יורו 2016
קטגוריה:כדורגלני יורו 2020
קטגוריה:כדורגלני יורו 2024
קטגוריה:ספורטאים אוסטרים בגרמניה
קטגוריה:ספורטאים אוסטרים באנגליה
קטגוריה:אוסטרים שנולדו ב-1994